Document ID: 32008D0224

NÕUKOGU OTSUS,
18. veebruar 2008,
protokollide, millega muudetakse lennuühenduse teatavaid aspekte käsitlevaid lepinguid, mis on sõlmitud Euroopa Ühenduse ja vastavalt Gruusia valitsuse, Liibanoni Vabariigi, Maldiivi Vabariigi, Moldova Vabariigi, Singapuri Vabariigi valitsuse, Uruguay Idavabariigi vahel, et võtta arvesse Bulgaaria Vabariigi ja Rumeenia ühinemist Euroopa Liiduga, sõlmimise kohta
(2008/224/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 80 lõiget 2 koostoimes artikli 300 lõike 2 esimese lõigu esimese lause ja lõike 3 esimese lõiguga,
võttes arvesse 2005. aasta ühinemisakti, eriti selle artikli 6 lõiget 2,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Bulgaaria Vabariik ja Rumeenia kirjutasid kumbki alla kahepoolsele lennunduslepingule Gruusiaga vastavalt 19. jaanuaril 1995 ja 26. märtsil 1996.
(2)
Euroopa Ühenduse ja Gruusia valitsuse vaheline lennuühenduse teatavaid aspekte käsitlev leping (2) kirjutati alla Brüsselis 3. mail 2006.
(3)
Bulgaaria Vabariik ja Rumeenia kirjutasid kumbki alla kahepoolsele lennunduslepingule Liibanoni Vabariigiga vastavalt 17. veebruaril 1967 ja 25. veebruaril 1967.
(4)
Euroopa Ühenduse ja Liibanoni Vabariigi vaheline lennuühenduse teatavaid aspekte käsitlev leping (3) kirjutati alla Beirutis 7. juulil 2006.
(5)
Bulgaaria Vabariik kirjutas alla kahepoolsele lennunduslepingule Maldiivi Vabariigiga Males 13. augustil 2006.
(6)
Euroopa Ühenduse ja Maldiivi Vabariigi vaheline teatavaid lennundusküsimusi käsitlev leping (4) kirjutati alla Brüsselis 21. septembril 2006.
(7)
Bulgaaria Vabariik ja Rumeenia kirjutasid kumbki alla kahepoolsele lennunduslepingule Moldova Vabariigiga vastavalt 17. aprillil 1996 ja 28. juunil 1993.
(8)
Euroopa Ühenduse ja Moldova Vabariigi vaheline lennuühenduse teatavaid aspekte käsitlev leping (5) kirjutati alla Brüsselis 11. aprillil 2006.
(9)
Bulgaaria Vabariik ja Rumeenia kirjutasid kumbki alla kahepoolsele lennunduslepingule Singapuri Vabariigiga vastavalt 28. novembril 1969 ja 11. jaanuaril 1978.
(10)
Euroopa Ühenduse ja Singapuri Vabariigi valitsuse vaheline lennuühenduse teatavaid aspekte käsitlev leping (6) kirjutati alla Luxembourgis 9. juunil 2006.
(11)
Rumeenia kirjutas alla kahepoolsele lennunduslepingule Uruguay Idavabariigiga Bukarestis 31. mail 1996.
(12)
Euroopa Ühenduse ja Uruguay Idavabariigi vaheline teatavaid lennundusküsimusi käsitlev leping (7) kirjutati alla Montevideos 3. novembril 2006.
(13)
2005. aasta ühinemisleping kirjutati alla Luxembourgis 25. aprillil 2005 ja see jõustus 1. jaanuaril 2007.
(14)
Selleks et võtta arvesse kahe uue liikmesriigi ühinemist, on vaja protokolli, millega muudetakse kõigi eespool nimetatud Euroopa Ühenduse ja vastavate riikide vaheliste lepingute I ja II lisa.
(15)
Läbirääkimiste aluseks on nõukogu poolt 5. juunil 2003 komisjonile antud läbirääkimisvolitused.
(16)
Selle tulemusena tuleks protokollid ühenduse nimel sõlmida,
ON TEINUD JÄRGMISE OTSUSE:
Artikkel 1
Ühenduse nimel kiidetakse heaks järgmised protokollid:
-
protokoll, millega muudetakse Euroopa Ühenduse ja Gruusia valitsuse vahelist lennuühenduse teatavaid aspekte käsitlevat lepingut;
-
protokoll, millega muudetakse Euroopa Ühenduse ja Liibanoni Vabariigi vahelist lennuühenduse teatavaid aspekte käsitlevat lepingut;
-
protokoll, millega muudetakse Euroopa Ühenduse ja Maldiivi Vabariigi vahelist teatavaid lennundusküsimusi käsitlevat lepingut;
-
protokoll, millega muudetakse Euroopa Ühenduse ja Moldova Vabariigi vahelist lennuühenduse teatavaid aspekte käsitlevat lepingut;
-
protokoll, millega muudetakse Euroopa Ühenduse ja Singapuri Vabariigi valitsuse vahelist lennuühenduse teatavaid aspekte käsitlevat lepingut;
-
protokoll, millega muudetakse Euroopa Ühenduse ja Uruguay Idavabariigi vahelist teatavaid lennundusküsimusi käsitlevat lepingut.
Protokollide tekstid on lisatud käesolevale otsusele.
Artikkel 2
Nõukogu eesistuja esitab ühenduse nimel iga protokolli artiklis 3 ettenähtud teate.
Brüssel, 18. veebruar 2008

Labels: 8
18
15
5